Helpmekaar gee jou vlerke!
Die graad 8-inhuldiging was, soos altyd, ‘n besonderse geleentheid en dit bly vir ons elke jaar ‘n voorreg om die Welpies te verwelkom in ons Helpie-familie.
Lees gerus ‘n uittreksel uit ons hoofdogter, Karla Jonker, se toespraak van daardie aand:
Helpmekaar gee my vlerke…
Ek het gaan kyk na spreekwoorde wat met vlerke te doen het en die eerste een waarop ek afgekom het: op die vlerke van die wind… Helpmekaar is die wind onder ons vlerke omdat die skool jou toerus met die noodsaaklike vaardighede wat sal verseker dat jy hóóg sal kan vlieg.
Die tweede spreekwoord: om iemand se vlerke te knip… om hulle te kortwiek. Ons knip nie mekaar se vlerke nie, ons spoor mekaar liewer aan om hoër te vlieg. Ons bou mekaar se vlerke op. Om dit reg te kry, pas ons ook die derde spreekwoord toe: om iemand onder die vlerk te neem… soos wat die matrieks hierdie afgelope week die Welpies onder hulle vlerke geneem het en vir hulle omgegee het.
Ek en een van my vriendinne het vroeër hierdie week met ‘n Welpie gesels en hom toe gevra wat hy eendag wil word. Hy het met groot entoesiasme geantwoord dat hy ‘n Chemiese Ingenieur wil word, máár vir ‘n ekstra werkie ook ‘n Meganiese Ingenieur…
Ek het geglimlag en besef: dis goed dat sy doelwitte so groot is, want by Helpmekaar word die vlerke wat God jou gegee het, opgebou en ‘n hupstoot gegee met ‘n bietjie wind van onder. Hy is op die regte plek… soos al die ander Helpies – want Helpmekaar gee jou vlerke!
'n Vinnige blik op die swemgala
Alle Helpies, Helpie-ouers, vriende, familie en oud-Helpies word hartlik uitgenooi na ons jaarlikse modeparade wat plaasvind op Vrydag, 28 Februarie en Saterdag, 29 Februarie om 19:00 by die skool. Daar is genoegsame veilige parkering by Rand Girls vir almal wat die modeparade bywoon.
Daar is slegs twee vertonings met beperkte sitplekke en kaartjies kan slegs aanlyn bespreek word by https://itickets.co.za. Kaartjies kan alleenlik in gelyke hoeveelhede (ewegetalle) bespreek word met geen oop sitplekke tussenin nie. Kaartjiebesprekings open op Maandag, 27 Januarie.
Die kaartjiepryse is R950 per persoon en daar is ook die opsie van fantastiese Goue Sirkel-kaartjies wat beskikbaar is teen R1000 per person.
Die drag is deftig formeel.
Vir enige verdere navrae stuur asb. ‘n e-pos na linda.vanniekerk@helpmekaar.co.za
Mag ons nog ‘n onvergeetlike modeparade saam beleef!
Die Helpie-kinderleidingspan is opgewonde om te ondersteun, te bemagtig, te vier, te hoor, te help en te begelei gedurende 2020.
Indien julle graag by ons wil kom aanklop is julle welkom om ‘n e-pos te stuur of ‘n telefoonoproep te maak – ons help graag!
Algemene e-pos: kinderleiding@helpmekaar.co.za
Telefoonnommer: 011 339 2226 (Uitbreiding 322/ 333)
Koördineerder: Mev. Erika Basson (Opvoedkundige Sielkundige): erika.basson@helpmekaar.co.za (Maandae, Dinsdae, Donderdae en Vrydae)
Dr. Lenette Kruger (Opvoedkundige Sielkundige): lenette.kruger@helpmekaar.co.za (Maandae en Dinsdae)
Mev. Lize Scholtz (Kliniese Sielkundige): lize.scholtz@helpmekaar.co.za (Donderdae en Vrydae)
Mev. Lynette Viljoen (Leefstyl-terapeut): lynette.viljoen@helpmekaar.co.za (Maandag tot Vrydag)
Mnr. Morné Basson (Berader): morne.basson@helpmekaar.co.za (Maandag tot Vrydag)
Indien u ‘n behoeftige inwoner van Parksorg wil “aanneem” vir die jaar, deur ‘n maandelikse pakkie (met toiletware en iets om te bederf) te skenk, kontak asb vir Juf. Carien Wessels: carien.wessels@helpmekaar.co.za
Sewesspelers in Dubai
Ruben Marx, Sebastine Watney en Tiaan Marais het Helpmekaar se naam hoog gehou by die O.18 7’s-toernooi in Dubai gedurende Desember 2019.
Hulle was lede van die African Knights-sewesspan wat 3 van hulle 4 wedstryde teen internasionale spanne gewen het. Baie geluk!
Helpies verwelkom nuwe personeel
Ons wil graag die nuwe groep dinamiese onnies wat hierdie jaar by ons aangesluit het, verwelkom. Mag Helpmekaar julle ook die geleentheid bied om julle vlerke in hierdie professie te sprei en hoë hoogtes te bereik.
Charl Nienaber, Chris Botha, Christelle Willemse, Daniella Zwecker-Pienaar, Gabrielle Forssman, Louis Botha, Marizanne Minnaar, Morné Basson, Rocky Truter, Sharon Hale, Kathryn Boorman, Katharina Reichert, Marissa Boshoff en Tania van Deventer
Mnr. Kemp neem groot stap...
Baie geluk aan mnr. Philip Kemp wat die afgelope vakansie verloof geraak het aan sy vriendin, mej. Lané Buitendag.
Vape: Zero tolerance
Daar is tans ‘n Vape-epidemie onder tieners! Ons wil voorkomend optree en wil graag die volgende onder u aandag bring:
• enige leerder van Helpmekaar wat vape of ‘n e-sigaret of enige ander verbode middels op een van ons busse gebruik, sal onmiddellik sy voorreg om bus te ry, vir 4 weke verbeur.
• enige leerder wat op die skoolgronde vape, ‘n e-sigaret rook of enige ander verbode middels gebruik óf in die teenwoordigheid is van iemand wat dit doen, sal dissiplinêr verhoor word en swaar gestraf word.
• enige leerder wat vapes, e-sigarette of enige ander verbode middels verkoop of verskaf aan mede-leerders, sal summier geskors word.
Wees ook asb. bewus van die feit dat tieners allerhande ander tipes verbode middels in die vapes en e-sigarette sit en dan op hierdie manier inneem.
(Bogenoemde sal voortaan deel van ons skool se amptelike gedragskode wees.)
Parkering: Rand Girls
• Slegs Akademiese balkies, erekleure en her-toekenning van erekleure-leerders is betrokke en hulle ouers word vriendelik uitgenooi om die aand by te woon.
• Leerders weet reeds of hulle betrokke is die aand.
• Leerders moet asb reeds om 17:30 in die saal aanmeld.
Klik op dié skakel: